Diari Oficial de la Generalitat Valenciana


Sumari del DOGV 2707, del 12-03-1996 (1996/837653)

RESOLUCIÓ de 9 de febrer de 1996, del president de la Comissió Territorial d'Urbanisme per la que es fa públic l'acord de la Comissió Territorial d'Urbanisme de 31 de gener de 1996 relatiu a la Modificació núm. 2 del Pla General d'Ordenació Urbana del municipi de Monserrat.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2707

Data del DOGV
:   12-03-1996

Secció del DOGV
:   ALTRES DISPOSICIONS

Número del document
:   1996/837653


Data del document
:   09-01-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 9 de febrer de 1996, del president de la Comissió Territorial d'Urbanisme per la que es fa públic l'acord de la Comissió Territorial d'Urbanisme de 31 de gener de 1996 relatiu a la Modificació núm. 2 del Pla General d'Ordenació Urbana del municipi de Monserrat.   
La Comissió Territorial d'Urbanisme, en la sessió del 31 de gener de 1996, va prendre l'acord següent:  
Vist l'expedient tramés per l'Ajuntament de Monserrat, que fa referència a la modificació número 2 del pla general, relativa a canvi d'ús, i de conformitat amb els següents  
Antecedents de fet  
Primer  
El projecte es va sotmetre a informació pública, mitjançant l'acord del Ple de l'Ajuntament en la sessió del 22 de maig de 1995 i, després del període corresponent d'informació pública, en què no hi va haver al·legacions, el mateix òrgan el va aprovar provisionalment el 25 d'octubre de 1995.  
Segon  
El projecte consta d'una memòria i plànol d'ordenació. S'han presentat tres còpies del projecte, diligenciades com cal.  
Tercer  
La finalitat de la modificació és el canvi d'ús d'una parcel·la situada en la urbanització Nuestra SeÑora de la Asunción, que passa de residencial a dotacional privat. Es tracta d'una parcel·la situada en l'extrem sud-oest de la urbanització abans esmentada, que està classificada com a sòl urbà i té una superfície de 786 m2.  
La justificació de la modificació és que la Companyia Telefònica Nacional d'Espanya necessita instal·lar una central telefònica i un pal, perquè ha de donar cobertura a les demandes pendents. Els estudis tècnics realitzats confirmen que la zona elegida és la més adequada, tant per a la instal·lació de la fibra òptica com de la telefonia mòbil.  
Quart  
Monserrat té un pla general aprovat definitivament per la Comissió Territorial d'Urbanisme, en la sessió del 16 de febrer de 1994. Tenia 2.523 habitants, l'1 de gener de 1990.  
Fonaments de dret  
Primer  
La tramitació és correcta, de conformitat amb el que estableixen l'article 55.1, per remissió de l'article 38, de la Llei 6/1994, de 15 de novembre, de la Generalitat Valenciana, reguladora de l'Activitat Urbanística (d'ara endavant LRAU). D'altra banda, la documentació està completa, d'acord amb el que estableix l'article 27 de la LRAU.  
Segon  
El contingut de la modificació s'ajusta a les determinacions establides en la LRAU, per la qual cosa no hi ha inconvenients urbanístics per a l'aprovació definitiva.  
Tercer  
La Comissió Territorial d'Urbanisme és l'òrgan competent per a resoldre sobre l'aprovació definitiva del planejament general, de conformitat amb el que estableixen l'article 38.3 de la LRAU, en relació amb l'article 15.10 del Decret 137/1990, de 30 de juliol, del Consell de la Generalitat Valenciana, pel qual s'aprova el Reglament dels òrgans Urbanístics de la Generalitat Valenciana.  
Tenint en compte tot el que s'ha exposat anteriorment, la Comissió Territorial d'Urbanisme acorda:  
Aprovar definitivament la modificació número 2 del Pla General de Monserrat, relativa a canvi d'ús.  
L'Ajuntament de Monserrat haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no exhaureix la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de recepció d'aquesta notificació.  
Tot això, sense perjudici que es puga interposar qualsevol altre recurs que s'estime pertinent.  
València, 9 de febrer de 1996.- El president de la Comissió Territorial d'Urbanisme: Fernando Modrego Caballero.